Dark Sky Tiendegaarden - Dark Sky Møn Blog → Læs her
ny forside nye farver 2022
70 millioner år senere er det hvide kridt og den strålende Mælkevej er stadig synlig på Møn.
Mælkevejen har vi alle hørt om, men hvor mange har set den rigtige Mælkevej? På grund af lysforurening er Mælkevejen de fleste steder i Danmark og den vestlige verden i det hele taget, blot en skygge af sig selv.
Fra Møn og Nyord ses Mælkevejen stadig som det lysende bånd af stjerner, der i sensommernætterne og efterårsaftnerne strækker sig fra horisont til horisont.Mælkevejen har altid været synlig fra Jorden, da det er den galakse som Jorden og Solen er født i og tilhører.
Dinosaurerne, som levede da kridtet, der udgør Møns fundament, blev dannet, havde en lige så klar og strålende Mælkevej, som vi i dag kan se fra Møn og Nyord.
Vi passer på mørket, til gavn for mennesker og dyr, der har lige så meget brug for mørke som for lysr for at være i balance.
På øerne Møn og Nyord er nattemørket tæt på naturligt. Her udfolder natten, Mælkevejen og stjernehimlen sig i sådan en pragt, at vi ikke kan beskrive det i ord eller billeder. Det skal opleves med egne sanser, i en totaloplevelser af natten. Her kommer du tættere end nogensinde på stjernehimlen, som du aldrig kan opleve den i byen. Med Møns Klint som bagtæppe bliver du en del af storheden og dramaet mellem klint, hav og himmelrum.
Følelsen af at være et lille mennesker, alene eller tæt på andre i mørket, ét med verdensaltet, det store verdensrum, gør svimmel og giver jordforbindelse på én og samme tid.
Slip fodfæstet for en stund!
"Ét sted i Danmark lyser stjernehimlen stærkere end noget andet sted – det gør den på Møn og Nyord. Og det er den stjernehimmel, der er et af vores helt unikke salgsargumenter i SydkystDanmark. Den er symbolet på, at destinationen er alt det, København ikke er.
Som det eneste sted i Verden er Møn og Nyord udnævnt til både Dark Sky Park og Dark Sky Community. En international anerkendelse af at området ikke alene byder på en fantastisk stjernehimmel. Men også et skulderklap til det store, lokale arbejde, der pågår for at få naturen, lokalbefolkningen og turismen til at udvikle sig sammen under hensyntagen til det stedbundne."
Prisen blev overrakt af Næstveds borgmester, Carsten Rasmussen, der også er bestyrelsesformand for VisitSydsjælland-Møn A/S. Han roste blandt andet det store frivillige arbejde, der har været lagt i projektet, og det forbilledlige samarbejde, der har været mellem lokale, kommune og kommercielle aktører. Samtidig kom han med en opfordring til, at indsatsen nu intensiveres:
"Dark Sky brandet er springbræt til videreudvikling af en række produkter. I har allerede jeres egen etape, "Mælkevejen" på vandrerruten Camønoen. Jeres lokale restauranter har taget ideen til sig, og man kan logge sig på internettet og købe en "Dark Sky-pakkerejse". Og Universet kan rumme langt mere end det. Så lad dette være en opfordring til, at de kommercielle aktører nu for alvor kommer på banen og tager nattehimlen til sig", sagde Carsten Rasmussen.
"Skal lyset være tændt?" sådan lyder spørgsmålet ofte til børn, når de lægges til ro for natten. Det ligger instinktivt i os mennesker, at vi forbinder lys med tryghed og mørke med uhygge. Men faktisk er mørket utroligt vigtigt for os. Det stiller vor indre ur og påvirker i sidste ende vores helbred. Men det er ikke bare os mennekser der påvirkes af lys og mørke, det gør dyrene så sandelig også.
Ovenfor ser du eksempler på lysforureningskort over Danmark og Sjælland, og her ser du tydeligt hvor vi udleder mest lys om natten. Prøv at se hvordan det er , hvor du selv bor?
*Fabio Falci et el, 2016, the new world atlas of artificial night sky brightness
Arbejdsgruppen bad Dark Sky Møn har udarbejdet effektive regler for god belysning, som er lige til at gennemføre på din ejendom. Se ovenstående otte "postkort-foto". Ved at følge disse otte simple regler for bæredygtig belysning kan du selv gøre en indsats uanset, om du bor på Møn eller andet sted i Danmark.
Faktisk er det sådan, at du fra første færd sparer en hel del i eludgift. Måske skal du investere i en ny udendørslampe? men er den, du har ikke udtjent alligevel? uanset hvad er der gode prisbillige udendørslamper på markedet, som allerde opfylder krav til "rigtig" belysning.